Detèktip Konan

**Detèktip Konan** (bahsa Indonesia: Detektif Conan; bahsa Jeupang: 名探偵コナン, *Meitantei Konan*), nyang geuturi cit deungön nan ***Case Closed***, nakeuh saboh seri manga Detèktip Jeupang nyang geutuléh ngön geugamba lé Gosho Aoyama. Siri nyoe ka geupeuteubiët meuturôt-turôt lam majalah manga shōnen *[[Weekly Shōnen Sunday]]*, nyang geupeuteubiët lé Shogakukan, yôh buleuen Januari 1994, ngön bab-bab jih geupeusapat lam padum-padum boh jilid tankōbon. Saweuëb na masalah hukôm ngön nan *Detective Conan*, lam rilis bahsa Inggréh lé Funimation ngon Viz geuubah nan jeuet keu *Case Closed*. Seri nyoe meukisah bhah sidroe detèktip sikula manyang (SMA) nan jih Shinichi Kudo (atawa Jimmy Kudo lam padum-padum boh teujemahan bahsa Inggréh) nyang tubôh jih jeuët ubit that watèë teungöh jiseulidék saboh organisasi misterius, dan jih nyan biasajih jipeuseuleusoë le that kasus ngön cara jipeusaban su ayah rakan masa ubit jih ngön su-su karakter la'én nyang meubida-bida.

Manga nyoë geuadaptasi jeuët keu seri televisi anime lé Yomiuri Telecasting Corporation ngön TMS Entertainment, nyang phôn geupeutayang bak buleuën Januari 1996. Anime nyan lahé cit film animasi, anime video asli, game video, cakram audio, ngön episode live-action. Funimation ka geucok lisensi seri anime nyan keu geupeusiaran di Amirika Utara bak thôn 2003 deungön nan *Case Closed*, deungön karakter-karakter jih geubri nan versi Amirika. Anime nyan phôn that geupeudeuh bak Adult Swim tapi geupeuhentikan kareuna rating jih meuyub. Bak buleuën Maret 2013, Funimation ka jipeuphôn streaming episode-episode *Case Closed* nyang ka na lisensi; Crunchyroll jipeuphôn simulcasting bak thon 2014. Funimation cit ka geupeulokalisasi nam boh film Case Closed nyang phon, seudangkan Discotek Media geupeulokalisasi acara TV spesial silang ngön Lupin III, meusigö ngön film-film sekuel ngön film-film barô nyang geupiléh, geupeuphôn ngön Case Closed Episode One. Seumeuntara nyan, manga nyan geupeulokalisasi lé Viz Media, nyang geunguy judul ngön nan karakter nyang ka geuubah dari Funimation. Shogakukan Asia geupeuhasé versi basa Inggréh droë jih keu manga nyan, geunguy judul aseuli ngön nan-nan Jeupang.

Jumlah volume tankōbon manga nyan ka geupubloë leubèh dari 250 juta eksemplar di ban sigom dônya, nyang jeuet keu seri manga paléng lagôt keupeuët seupanyang masa. Bak thôn 2001, manga nyan meuteumeung Penghargaan Manga Shogakukan keu-46 lam kategori shōnen. Adaptasi anime jih jiteurimöng ngön jroh dan jitamöng lam dapeuta dua plôh paléng ateuëh lam meupadum boh jajak pendapat nyang jipeuna lé Animage antara thôn 1996 ngön 2001. Lam peringkat seri anime Jeupang nyang jipeusiaran bak televisi, episode-episode Detective Conan sabe jitamöng lam peringkat nam nyang paléng ateuh. Ban dua, manga ngön anime nyan jiteurimöng ulasan nyang jroh nibak kritikus keu jalan calitra ngon kasus-kasus nyang jipeuleumah. Manga nyan ka jipeuteubiët di 25 nanggroë, seudangkan anime nyan ka jipeusiaran di 40 nanggroë. Bak versi Jeupang jih, episode-episode barô Detective Conan jipeuteubiët tiëp uroë Aleuhat.

## Asoe Calitra

Shinichi Kudo nakeuh sidroë detèktip sikula manyang nyang kadang-kadang geukeurija sama ngön peulisi keu geupeuseuleusoö kasus-kasus teuteuntèë. Watèë teungöh geuselidék, jih geupeukung ngön geupeuleumöh lé anggèeta sindikèt kejahatan nyang geuturi ngön nan Organisasi Itam. Lam useuha keu geupoh maté detektip muda nyan, awaknyan geupaksa jih peujép ubat percobaan nyang bahaya. Teuma, ubat nyan ka jipeuubah jih jeuët keu sidroë aneuk miët, kön jipoh maté jih. Jipeuguna nan samaran Conan Edogawa dan jipeusom identitas aseuli jih, Kudo tinggai ngön rakan masa ubit jih Ran Mouri dan ayah jih Kogoro Mouri, nyang nakeuh gobnyan sidroe detektip swasta. Seulama seri nyan, jih jitulông Kogoro bak kasus-kasus nyang jipeuseuleusoö. Bah pih meunan, lheueh Kudo meuhasé jipeuseuleusoë kasus nyan, jih jipakèk jarôm sunték nyang jisom lam alat Profesor Agasa keu jipeupingsan Kogoro, lheueh nyan jipakèk alat ubah su nyang jipeusaban lagèë su jih keu jipeugah cara peuseuleusoë kasus nyan. Jih pih jitamöng sikula dasar di da'irah nyan, di sinan jih meurakan ngön padum-padum droë rakan sikula jih nyang jipeugöt Grup Detèktip Manyak. Seulaén nyan, jih pih kayém meuhubôngan ngön karakter laén, lagèë jiran jih, Profesor Agasa; rakan Ran, Sonoko Suzuki; Detèktip SMA laén, Heiji Hattori; meubagoë Detèktip peulisi dari wilayah nyang meubida-bida; ngön Pencuri Sulap nyang jituri seubagoë Kaito Kid.

Kudo lheuëh nyan meurumpök ngön sidroë murit pinah di sikula dasar, nan jih Ai Haibara, nyang jipeugah droë jih nakeuh bekaih anggèeta Organisasi Itam ngön ureuëng nyang peugèt ubat èkspèrimèntal nyang peusabab jih jeuët ubit. Jih keudroö pih ka jijep ubat nyan keu jipeupluëng droë dari pengejaran organisasi nyan. Lheuëh nyan jih jitamöng lam Grup Detèktip Manyak. Watèë geulawan Organisasi Itam, Conan jibantu FBI untuk geupeusom droë lam Organisasi Itam nyan ngön agen CIA Kir seubagoë cu'ak.

## Nè